ನನಗಿಂತ ಅತ್ತೆ, ಮಾವನ್ನೇ ಹೆಚ್ಚು ಇಷ್ಟಡುತ್ತಾನೆ ಎಂದು ಮಗನನ್ನೇ ಕೊಂದ್ಳು

– 6 ವರ್ಷದ ಮಗನಿಗೆ ಇರಿದು ಮನೆಯಿಂದ ಕೆಳಗೆ ಹಾರಿದ ತಾಯಿ

ಚಂಡೀಗಢ: ನನಗಿಂತ ನಮ್ಮ ಅತ್ತೆ-ಮಾವನನ್ನೇ ಜಾಸ್ತಿ ಇಷ್ಟ ಪಡುತ್ತಾನೆ ಎಂಬ ಕ್ಷುಲ್ಲಕ ಕಾರಣಕ್ಕೆ ತಾಯಿಯೊಬ್ಬಳು ತನ್ನ ಮಗನನ್ನೇ ಇರಿದು ಕೊಲೆ ಮಾಡಿರುವ ಘಟನೆ ಪಂಜಾಬ್‍ನ ಜಲಂಧರ್ ನಗರದಲ್ಲಿ ನಡೆದಿದೆ.

ಮಗನನ್ನೇ ಕೊಂದ ತಾಯಿಯನ್ನು 30 ವರ್ಷದ ಕುಲ್ವಿಂದರ್ ಕೌರ್ ಎಂದು ಗುರುತಿಸಲಾಗಿದೆ. ಈಕೆ ತನ್ನ ಆರು ವರ್ಷದ ಮಗು ಅರ್ಷ್‍ಪ್ರೀತ್‍ನನ್ನು ಅಡುಗೆ ಮನೆಯ ಚಾಕುವಿನಿಂದ ಎರಡು ಬಾರಿ ಇರಿದು ಕೊಲೆ ಮಾಡಿದ್ದಾಳೆ. ನಂತರ ಮನೆಯ ಮೇಲಿಂದ ಹಾರಿ ತಾನು ಆತ್ಮಹತ್ಯೆ ಮಾಡಿಕೊಳ್ಳಲು ಪ್ರಯತ್ನ ಮಾಡಿದ್ದಾಳೆ ಎಂದು ಪೊಲೀಸರು ಹೇಳಿದ್ದಾರೆ.

ಕೌರ್ ಪತಿ ಇಟಲಿಯಲ್ಲಿ ಕೆಲಸ ಮಾಡುತ್ತಿದ್ದು, ಆಕೆ ತನ್ನ ಅತ್ತೆ-ಮಾವ ಮತ್ತು ಮಗುವಿನೊಂದಿಗೆ ಜಲಂಧರ್ ನಗರದಲ್ಲಿ ವಾಸವಾಗಿದ್ದಳು. ಈ ವೇಳೆ ಅತ್ತೆ-ಮಾವನನ್ನು ಕಂಡರೆ ಕೌರ್ ಗೆ ಆಗುತ್ತಿರಲ್ಲಿ. ಆದರೆ ತಾತ-ಅಜ್ಜಿಯನ್ನು ಬಹಳ ಇಷ್ಟ ಪಡುತ್ತಿದ್ದ ಅರ್ಷ್‍ಪ್ರೀತ್ ಬಹಳ ಸಮಯ ತಾತ-ಅಜ್ಜಿಯ ಜೊತೆಯಲ್ಲೇ ಇರುತ್ತಿದ್ದ. ಇದನ್ನು ಕಂಡ ಕೌರ್ ನನ್ನ ಮಗನನ್ನು ಇವರು ನನ್ನಿಂದ ದೂರು ಮಾಡುತ್ತಿದ್ದಾರೆ ಎಂದು ಜಗಳವಾಡುತ್ತಿದ್ದಳು.

ಕಳೆದ ಸೋಮವಾರ ಮನೆಯಲ್ಲಿ ಕುಳಿತು ಎಲ್ಲರೂ ಊಟ ಮಾಡುತ್ತಿದ್ದರು. ಈ ವೇಳೆ ಅರ್ಷ್‍ಪ್ರೀತ್ ಊಟ ಮುಗಿದ ನಂತರ ತಾತ-ಅಜ್ಜಿಯ ಬಳಿ ಹೋಗಿದ್ದಾನೆ. ಇದರಿಂದ ಕೋಪಗೊಂಡ ಕೌರ್ ಅವನನ್ನು ಎಳೆದುಕೊಂಡು ಆಕೆಯ ರೂಮಿಗೆ ಹೋಗಿದ್ದಾಳೆ. ಅಲ್ಲಿ ಅಡುಗೆ ಮನೆಯ ಚಾಕುವಿನಿಂದ ಅರ್ಷ್‍ಪ್ರೀತ್‍ಗೆ ಎರಡು ಬಾರಿ ಚುಚ್ಚಿದ್ದಾರೆ. ಈ ವೇಳೆ ಮನೆಯಲ್ಲಿ ಇದ್ದ ತಾತ-ಅಜ್ಜಿ ರೂಮಿಗೆ ಹೋಗಿದ್ದಾರೆ.

ರೂಮಿಗೆ ಅತ್ತೆ-ಮಾವ ಬಂದ ತಕ್ಷಣ ಕೌರ್ ಮನೆಯ ಕಿಟಿಕಿಯಿಂದ ಕೆಳಗೆ ಹಾರಿ ಆತ್ಮಹತ್ಯೆ ಮಾಡಿಕೊಳ್ಳಲು ಪ್ರಯತ್ನ ಮಾಡಿದ್ದಾಳೆ. ಆದರೆ ಅವಳು ಪಾರಾಗಿದ್ದಾಳೆ. ಖಾಸಗಿ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಕೂಡ ಪಡೆಯುತ್ತಿದ್ದಾಳೆ. ಆದರೆ ರಕ್ತದ ಮಡುವಿನಲ್ಲಿ ಬಿದ್ದಿದ್ದ ಅರ್ಷ್‍ಪ್ರೀತ್ ಮಾತ್ರ ಆಸ್ಪತ್ರೆಗೆ ಕರೆದುಕೊಂಡು ಹೋಗುವ ಮಾರ್ಗ ಮಧ್ಯೆದಲ್ಲೇ ಸಾವನ್ನಪ್ಪಿದ್ದಾನೆ. ಈಗ ಕೌರ್ ವಿರುದ್ಧ ಕೊಲೆ ಪ್ರಕರಣ ದಾಖಲಾಗಿದೆ.